ҰБТ-ны екі рет тапсырып, ең жақсы нәтижемен грант конкурсына қатысуға болады - министрлік
DATE: 16:15, 22 Мамыр 2023 | GMT +5
TITLE: ҰБТ-ны екі рет тапсырып, ең жақсы нәтижемен грант конкурсына қатысуға болады - министрлік
URL: https://kaz.inform.kz/news/ubt-ny-eki-ret-tapsyryp-en-zhaksy-natizhemen-grant-konkursyna-katysuga-bolady-ministrlik_a4070013/
META: DATE: 16:15, 22 Мамыр 2023 | GMT +5
TOTAL WORDS: 136
AUTHOR(S):
TEXT: «ҰБТ жылына 5 рет өтеді. Ақылы негізде оқуға қатысты тестілеу қаңтар, наурыз, тамыз айларында қамтылады, ал грант конкурсына қатысу үшін мамырмаусым айларында, яғни қазір өтіп жатқан негізгі ҰБТ нәтижесі қабылданады», - деді Қ. Ерғалиев Орталық коммуникациялар қызметіндегі баспасөз мәслихатында. Оның айтуынша, биыл талапкерлер ҰБТ -ны 2 рет қаңтар және наурыз айларында тапсырды. Қаңтардағы ҰБТ-ға 123 мың адам қатысып, оның 83% - ы шекті балл жинады. Наурыз айында 111 мың бала қатысып, оның 78% - ы шекті деңгейден өтті. «Негізгі ҰБТ-ның маңызды артықшылығының бірі - оны тапсыруға екі мүмкіндік беріледі. Осы орайда тест тапсыратын бала ең жақсы нәтижені грант алу үшін конкурсқа жолдай алады. Биыл бұл норма заңнамалық тұрғыда бекітілді», - деді вицеминистр. Бұдан бұрын хабарланғандай, биыл 18 мамырда осы жылдағы негізгі ҰБТ басталды және ол 5 шілдеге дейін жалғасады. Биылғы оқу жылына 88 мың грант бөлінді
